### Beslutning

Godkendt.

### Sagsfremstilling

## Resume og sagens baggrund

I forbindelse med den igangværende dialog med Ankestyrelsen, omkring godkendelse af antagelse af ny revisor i 2022, bliver vi gjort opmærksom på, at vi mangler en formel godkendelse i Kommunalbestyrelsen af den forlængelse af revisionsaftalen med EY, der sket for optionsperioden 2019-2021. Godkendelse er sket i Økonomiudvalget.

Med denne sag og dermed Kommunalbestyrelsens godkendelse, berigtiges den procedurefejl der historisk er sket og sagen kan afsluttes med den afkrævede dokumentation til Ankestyrelsen.

## Indstillinger

Økonomistaben indstiller at sagen forelægges Kommunalbestyrelsen til formel godkendelse af den allerede igangværende forlængelse af aftalen med EY til og med revision af regnskab 2021.

## Behandling

Direktion, Økonomiudvalg, Kommunalbestyrelsen.

## Sagsfremstilling

Forlængelsen af revisionsaftalen for optionsperioden 2019-2021 med EY om revision af kommunens regnskaber er godkendt af Økonomiudvalget den 22. august 2018.

I forbindelse med godkendelse af ny revisionsaftale for perioden fra 2022 og frem, gør Ankestyrelsen opmærksom på, at der mangler godkendelse af revisionsaftalens optionsperiode - og at det skal ske efter en godkendelse i Kommunalbestyrelsen.

For at få det på plads kræves nu Kommunalbestyrelsens godkendelse af optionsperioden - og efterfølgende en orientering til Ankestyrelsen.

## Økonomiske konsekvenser

Ingen.

### Sagens forløb

07-02-2022 Direktionen
Anbefales.
23-03-2022 Økonomiudvalget
Anbefales.